Nederlander te sterk vir RuudBotic van de Zandschulp. Foto: Twitter. Botic van de Zandschulp het vir die eerste keer in sy loopbaan met ŉ topvyfspeler afgereken toe hy Casper Ruud in Miami geklop het. Die eindtelling was 3-6, 6-4 en 6-4 in die Nederlander se guns. “Dit was ŉ baie taai wedstryd en Casper het soveel kanse in die derde stel gehad. Maar ek het die heeltyd gevoel dat ek sy afslane kan tem en met die telling op 5-4 het ek my kans met al twee hande aangegryp,” het Van de Zandschulp gesê. Ondanks Ruud se goeie vertonings in 2022 – waar hy in die eindstryde van die Franse en Amerikaanse Ope gespeel het – sukkel hy vanjaar met sy bestendigheid. FIRST TOP 5 WIN ????@Boticvdz takes out Ruud 3-6 6-4 6-4 with some amazing defence on match point!#MiamiOpen pic.twitter.com/i79n6u9TDV — Tennis TV (@TennisTV) March 27, 2023 Intussen is Carlos Alcaraz, Jannik Sinner, Andrey Rublev, Taylor Fritz en Holger Rune almal deur na die volgende ronde van die Miami-Ope. Uitslae: Botic van der Zandschulp klop Casper Ruud met 3-6, 6-4 en 6-4 Jannik Sinner klop Grigor Dimitrov met 6-3 en 6-4 Carlos Alcaraz klop Dusan Lajovic met 6-0 en 7-6 Andrey Rublev klop Miomir Kecmanovic met 6-1 en 6-2 Taylor Fritz klop Denis Shapovalov met 6-4 en 6-4 Holger Rune klop Diego Schwartzman met 6-4 en 6-2 Aryna Sabalenka klop Marie Bouzkova met 6-1 en 6-2 Belinda Bencic klop Ekaterina Alexandrova met 7-6 en 6-3